JohanHeinsen/ENO huggingface dataset:
Odense Adresse-Contoirs Efterretninger, 1822-04-01
Fæste=Auction. Mandagen den 15 April førstkommende, om Formiddagen Kl. 11, bliver paa Holstenshuuses Birketingsted, efter Begjæring, ved offentlig Auction opbuden til Bortfæstning paa Livstid, en under Holstenshuuses Gods henhørende Bondegaard i Perup Bye, Vesteraabye Sogn, der hidtil har været beboet i Fæste af Jens Hansen, Holm, hvilken Gaard har Jordtilliggende, som er ansat til Ager og Engs Hartkorn 6 Td., og er udskiftet af Fælledsskabet. Gaarden med dens Tilliggende paavises Lysthavende af den forrige Fæster, der endnu opholder sig paa Stedet, og Konditionerne vil nogle Dage før Auctionen være til Eftersyn paa Holsteenshuuses Skriverstue. Mucadells og Holstenshuus Birkers Kontoir, Sallinge den 27 Marts 1822. Auctions-Direkteuren.
Odense Adresse-Contoirs Efterretninger, 1822-04-01
Efter Overeenskomst med Dhrr. Auctionsdirekteurer: Herredsfoged Christensen og Birkedommer Briand, bliver i Stamhuset Moltkenborg og Mullerup Godses Skove, ved offentlig Auction bortsolgt Barken paa 129 Stkr., det Kongelige Admiralitet tilhørende og paa Roden staaende Eege: Tirsdagen den 16 April førstkommende, Formiddagen Kl. 10 slet, i Mullerup Godses Skove, hvor de Lysthavende, behagelig ville give Møde paa Mullerup Hovedgaard.
Odense Adresse-Contoirs Efterretninger, 1822-04-01
Onsdagen den 17 April, Formiddagen Kl. 10 slet, i Stamhuset Moltkenborg Skove, hvor Liebhaverne behagelig ville give Møde i Brænderup Vænge hos Skovfoged Friderik Nielsen. Endvidere tjener til behagelig Efterretning, at Kjøberne selv maae besørge Barken afslaaet, uden at Træerne og deres Grene derved tilføies mindste Skade; ligesom og at med Betalingen kan ventes 3 a 4 Ugers Kredit, alt efter de paa Auctionsstederne nærmere bekjendtgjørende Konditioner. Stamhuset Moltkenborg den 22 Marts 1822. Paa det høie Kollegii Vegne. J. Wedege.
Odense Adresse-Contoirs Efterretninger, 1822-04-01
Rødt og hvidt Kløverfrøe er at bekomme i Vestergade No. 296.
Odense Adresse-Contoirs Efterretninger, 1822-04-01
Bekjendtgjørelse. Onsdagen den 17 April førstkommende og efterfølgende Dage bliver, i Følge Dom og Udlæg samt efter Overeenskomst med vedkommende Auctionsdirekteur, afholdt Auction paa Hovedgaarden Tøistrup i Ryslinge Sogn over en betydelig Deel Ind- og Udboe, bestaaende af: omtrent 600 Lod forarbeidet, Sølv, Chatoller, Dragkister, Borde, Sophaer, Stole, Speile, Sengesteder og Sengeklæder, Linned, saavel Lagener som Dækketøi, Porcellain, Kjøkkentøi af Kobber, Messing og Jern, Kakkelovne af forskjellig Størrelse, og Bryggerkjedler samt andre Neierie= og Brygger=Redskaber m. m.; Alt efter de derover forfattede og trykte Kataloger, som 14 Dage førend Auctionen kan erholdes i Odense hos Hr. Boghandler S. Hempel, i Faaborg hos Hr. Kjøbmand Horn, i Nyborg hos Rendemester Kjellerup og i Svendborg hos Undertegnede, ligesom efter de paa Auctionsstedet bekjendtgjørende Konditioner, af hvilke herved Liebhaverne foreløbigen underrettes om: at det sælgende Sølv betales enten strax ved Hammerslaget eller 24 Timer derefter, og overalt ei udleveres førend Betaling erlægges. Auctionen tager sin Begyndelse til ovenbestemte Tid hver Dags Formiddag Kl. 10. Svendborg den 25 Marts 1822. La Cour, Prokurator.
Odense Adresse-Contoirs Efterretninger, 1822-04-01
Hovedgaarden Boltinggaards Avling og Hollænderie tilligemed Ringe Sogns Konge- og Kirketiende, i Svendborg Amt, Sunds Gudme Herred, agtes bortforpagtet ved offentlig Auction næstkommende 9 April om Formiddagen Kl. 11 paa Boltinggaard, som herved bekjendtgjøres, og at Auctionskonditionerne om 8 Dage vil være til Eftersyn hos undertegnede Overformyndere og paa Boltinggaard hos Opsynsmanden H. Larsen, der tillige paaviser Gaardens Marker; det bemærkes, at ligesom Rugsæden er lagt, vil og Havre og Kløversæden behørig blive besørget. Besætningen af Hollænderiekøer og Arbeidsheste samt Meierie= og Avlsredskaber følger med i Forpagtningen. Odense den 26 Marts 1822. N. Møller. J. Andersen.
Odense Adresse-Contoirs Efterretninger, 1822-04-01
Onsdagen den 17 April førstkommende, Formiddagen Kl. 11 bliver, efter de Vedkommendes Forlangende, afholdt Auction i Stige paa det Mathias Nielsen sammesteds tilhøre de Huus, der er bestaaende af 8 Fag Bindingsværk, deels af brændte Steen og deels af leerklinnede Vægge, med tilliggende Hauge og øvrige Indretninger, som paa Auctionsstedet forevises tilligemed Konditionerne. Lunde, Scham og Schoubye Herreders Kontoir den 25 Marts M. Knuten.
Odense Adresse-Contoirs Efterretninger, 1822-04-01
Tirsdagen den 16 April næstkommende, Formiddagen Kl. 10, bliver, i Følge Dom og Udlæg, afholdt offentlig Auction hos Henrich Madsen i Skoushøirup, Brobye Sogn, over Ind- og Udboe, bestaaende af en Jernkakkelovn, et Stueuhr, en Bryggerkjedel, Senge og Sengeklæder, Drag= og Klæde kister, Kjøkkentøi, Brygger= og Meierieredskaber, samt Heste, Køer, Faar, Vogne, Plouge og Harver, saavelsom noget Korn. Odense den 212 Marts 1822. C. A. Falbe.
Odense Adresse-Contoirs Efterretninger, 1822-04-01
Onsdagen den 10 April førstkommende, ved Middagstid, bliver i Birketingshuset ved Tranekjær Slot foretaget offentlig Licitation over Schrøbeløv Kirke under Grevskabet Langeland, dens Hovedreparation til næste Sommer, som skal bestaae af Tømmer=, Muur=, Snedker=, Smede= og Glarmester Arbeide, efter det Overslag og de Konditioner, som paa Licitationsstedet vorder bekjendtgjort og som 8 Dage forinden for Liebhavere ere til Eftersyn saavel paa Gjæstgivergaarden i Tranekjær som her paa Jnspektorats=Kontoiret. Tranekjær den 25 Marts 1822. A. Scheel.
Odense Adresse-Contoirs Efterretninger, 1822-04-02
51 Aargang. No. 44. Fyens Stifts. Kongelig allene privilegerede. Adresse-Avis og Avertissementstidende. overalt i de Danske Stater. Forsendes med Brevposten, Redigeres, trykkes og forlægges af Udgiveren Søren Hempel i Odense. Tirsdagen den April 1822.
Odense Adresse-Contoirs Efterretninger, 1822-04-02
Jndhold. Tyrkiet. - Fædrelandet. Kongehuset. Offentlige Foranstaltninger. Statistik. Skibs-Efter¬
Odense Adresse-Contoirs Efterretninger, 1822-04-02
retninger. Videnskabelighed. Tildragelser. Blandinger. Odense.
Odense Adresse-Contoirs Efterretninger, 1822-04-02
Tyrkiet. De nærmere Omstændigheder ved Aly Paschas Overgivelse fortælles saaledes: Hans sidste Tilflugtsted var et fast Taarn, hvor han med 50 af sine Tilhængere søgde op i 3die Stokværk, i det mellemste fandtes hans Skatte og det nederste var opfyldt med Krudt. Da han gjentog sin Trudsel om at lade Alt sprænge i Luften, gav Chorschid Pascha det bestemte Svar: at Aly gjerne kunde spar sig den Uleilighed, da han selv, ved fortsat Modstand, agtede at stikke Bygningen i Brand. Nu faldt Modet, den forfærdede Tyran forlangte at kapitulere og begyndte med at ville sikkre sit Liv. Chorschid svarede, at dette beroede paa Sultanen; men lovede dog at indlægge et godt Ord for ham. Herved lod Aysig lokke i Snaren, og blev derpaa med sit Følge under sikker Bevogtning bragt til en lille Øe i Søen ved Janina, hvor han dog endnu behandledes overeenstemmende med sin Rang. Han nærede desaarsag endnu lige til den sidste Dag det bedste Haab, tog imod Besøg, ja forlangte endog, tverimod sin Religions Forskrifter, Viin, som han ikke kunde undvære. Saasnart befalingen til hans Aflivelse var ankommen fra Konstantinopel, forføiede Statholderen over Morea, Mehmed Pascha, sig den 5 Februar selv til ham, og gav ham midt under Samtalen Dolkestødet, hvorpaa hans Svende traadte ind og skilte Hovedet fra Kroppen. Den ved dets Udstilling ophængte Liste over hans Forbrydelser slutter saaledes Dette er Religionsforagterens, Depedelenly AlysPaschas Hoved, hvis Rænker, Falskhed og Tyrannie Jslamismens Bekjendere endelig ere befriede for. - Et saa lidet hervisk Endeligt tog dette gamle Rovdyr, der selv med koldt Blod havde ladet saa Mange myrde, og hvis hele Liv var en Kjæde af den udtænkteste Grusomhed.
Odense Adresse-Contoirs Efterretninger, 1822-04-02
Fædrelandet. Kongehuset. Kjøbenhavn den 28 Marts. Hans Majestæt har sovet ret vel i de sidste Nætter, og Hans Kræfter ere i Tiltagende.
Odense Adresse-Contoirs Efterretninger, 1822-04-02
Den 29 Marts. Hs. Majestæt Kongens Søvn har i afvigte Nat været noget afbrudt ved Hoste, iøvrigt befinder Allerhøistsamme Sig vel, og Kræfterne tiltage ønskeligt.
Odense Adresse-Contoirs Efterretninger, 1822-04-02
Offentlige Foranstaltninger. Det har behaget Hs. Majestæt under 26 Februar allernaadigst at resolvere som følger: "Vi ville allernaadigst have den evangeliske Brødre=Unitet tilladt at oprette en Missionspost blandt de grønlandske Hedninger ved Statenhuk, saaledes at det danske Missions-Distrikt derved bliver urørt, og skal det paalægges den Mand, der opholder sig her i Landet, for ogsaa, paa de evangeliske Brødres Vegne, at besørge deres Missions-Anliggender i Grønland, at meddele Vort Missions=Kollegium fuldstændig Beretning om deres sammesteds føiede Foranstaltninger til Missions=Væsenets Fremme, samt tillige at indberette til bemeldte Kollegium enhver Forandring, som de i Fremtiden i Henseende til Lære=Personalet, eller i andre Maader maatte foretage, dog at de Bestemmelser, som ere fastsatte ved Kancelliepromemoria af 22 Marts 1777 til den grønlandske Handels-Direktion, tillige forblive i fuld Kraft.
Odense Adresse-Contoirs Efterretninger, 1822-04-02
Under 25 f. M. er det befalet, at Kavalleriregimenterne ikke skulle indkalde til Exerceertiden i Aar flere nationale Heste end de, som ethvert Regiment især kan gjøre be redne med Mandskab.
Odense Adresse-Contoirs Efterretninger, 1822-04-02
J Anledning af en indkommen Forespørgsel, om det kan være de paa Landet med Bevilling bosatte Tømmermænd tilladt at forfærdige høvlede og sammenslaaede Liigkister, har Kancelliet svaret Vedkommende, at det ei kan formeenes Landsbye=Tømmermænd at forfærdige Ligkister, som ei ere sammenfalsede, men blot sammenslaaede med Søm.
Odense Adresse-Contoirs Efterretninger, 1822-04-02
Arrestanten Henrich Clausen Holmer, for mordisk Overfald paa sin Huusbonde, ved Høiesteret dømt til at hensættes til Arbeide i Kjøbenhavns Fæstning sin Livstid.
Odense Adresse-Contoirs Efterretninger, 1822-04-02
Statistik. Hvad Jnteressant - hedder det i en Skrivelse fra Reikavig i Jsland af 6 Marts - kan vel berettes fra et Land, hvor en tynd Folke ængde, adspredt over de 200 Mile lange Kyster, nu paa et Aar over Halvdelen indsluttede af Grønlandske frygtelige Jisbjerge, kan siges for det meste at være isoleret fra hele Verden, og hvor Fattigdom surrer enhver fast til sin tomme Hytte Aar ud og Aar ind, naar undtages en Haandfuld Oplandsfolk, der i 2 a 3 Maaneder drage paa Fiskerie, og til en udarmende Tuskhandel i faa Dage af Julii Maaned een Gang i om Aaret til et Handelsted paa Kysterne. Medens Man i Sønder= og Vester=Amterne afvigte Aar havde den mildeste Sommer, vare de nordvestlige, nordlige og nordøstlige Kyster derimod næsten hele Sommeren igjennem omspændte af den grønlandske Driviis, som gjorde Aarstiden i deromkring kold, taaget og ubehagelig, hvorved Jordens Afgrøde blev ringe, især i de nordostlige Egne, hvorfor Beboeme maatte slagte en stor Mængde Faar, som de ikke kunde overføde. Til foranførte Uheld kommer nu endelig, at Øefields Jsbjerget, almindelig kaldet Øster-Jøkelen, 5,500 Fod høi, en gammel Vulkan, som Man af Landets Aarbøger veed i Aarene 1612 og 1717 at have sprudet Jld, Aske, Sand og Vand, uden dog nogensinde at have anrettet nogen stor Skade, har nu for tredie Gang viist sig urolig, nemlig først den 19 Decbr. f. A. og derefter brændt til Aarets Udgang og udkastet til Fjelds en Hoben Pimpe stene, men over de nærmeste 2 Bøigder, omtrent 3 Sogne, endeel Aske og Sand, dog uden endnu at have tilføiet betydelig Skade, da den største Deel af Asken og Sandet ved Nytaarstider igjen blæste bort af Markerne, ved da og siden jevnligen indfaldet stormende Veir, og ved stærk Tøe veir i samme Tid blev bortskyllet. Fra Nytaar af har Man kun seet nogen Røg og et Gjenskin til Fjelds af nogen i Jld paa et Par Steder, men ikke mærket til heftige Udbrud eller nogen Udkastelser. Af de udkastede Stene har Man fundet nogle af 50 Punds, og en endog 80 Pds. Vægt, omtrent en Miil fra Krateren, og et Øienvidne forsikrer, at nogle af de udsprængte Stykker af Jøkelens Jis dække vare tre Gange saa høie som han selv og af mange Favnes Omkreds. Asken lignede stærkt Snefog, den trængte ind i Husene gjennem de mindste Aabninger og medbragte, en ubehagelig Svovllugt. Uagtet Flammestøtten luede saa høit, at Man i den hele Omegn kunde, selv inde i Husene, see ligesaa godt om Natten, som midt om Dagen, vides dog intet Menneske eller noget Kreatur at være kommen til Skade ved denne rædsomme Naturbegivenhed.
Odense Adresse-Contoirs Efterretninger, 1822-04-02
Skibs-Efterretninger. Fra Kaptain Duntzfeldt, førende Skibet Johanna Maria, bestemt fra Kjøbenhavn til Ostindien, er indløbet et Brev, dateret d. 2 Februar, skrevet i Søen, omtrent under Linien, hvori han meldte, at Alting var vel inden Borde. Skibet Haabet, Kapt. Bekker, bestemt fra Messina, til Kbhvn, er den 20 f. M. forliist paa Vestkanten af Jylland. Mandskabet er bjerget.
Odense Adresse-Contoirs Efterretninger, 1822-04-02
Jagten Hercules, Kapt. Torndal, hjemmehørende i Liimfjorden, er forliist i Nærheden af Halmstad; dog blev Mandskabet bjerget. Paa Stendbergstrand i Thisted Amt er indstrandet et Skib med Trælast, men uden Folk ombord. Et engelsk Brigskib er strandet ved Udløbet af Ring kjøbing Fjord, hvor det sidder fast med Kjølen i Veiret.
Odense Adresse-Contoirs Efterretninger, 1822-04-02
Videnskabelighed. J det Kongel. Videnskabernes Selskabs Møde den 4 Jan. d. A. meddeelte Selskabets Sekretær, Professor Ørsted, nogle bemærkninger overmetcorologiske Jagttagelser fra Grønland, og fremlagde et Brev fra Professor Hansteen i Christiania over Magnetismen, samt meddeelte nogle elektromagnetiske bemærkninger.
Odense Adresse-Contoirs Efterretninger, 1822-04-02
Af Subskriptionsfortegnelsen i den i disse Dage hertil ankomne første Levering af det 11te og 12te Bind af det tydske Konversations=Lexikon sees, at der er 15,176 Subskribenter paa denne Fortsættelse. I Kjøbenhavn ere 62.
Odense Adresse-Contoirs Efterretninger, 1822-04-02
J disse Dage er udkommet Penia, eller Blade forSkole-, Jndustrie=, Medicinal- og Forsørgelsesvæsen af Dhrr. Etatsraad Fr. Thaarup og Professor Wendt, og indeholder blandt andet Efterretning om de af Hofmaler og Forgylder C. P. Getreuer og Hustrue oprettede milde Stiftelser. Getreuer var født 1710 i Odense, hvor hans Fader var Maler. Tyve Aar gammel kom han til Kjøbenhavn med 3 1/2 Mark i Lommen. Som Hofforgylder fik han 1750 Forgylderarbeidet ved Christiansborg Slot, og var saa heldig ved dette, at han i levende Live kunde have sig et Landsted ved Charlottenlund, hvor de gode Venner, han bad til sig fra Kjøbenhavn, nød en saa stor Gjæstfrihed, at de maatte finde sig i at modtage af ham Vognleie og Bompenge, og ved sin Død, 1780, efterlade 124,000 Rdlr. D. C. (eller 248,000 Rbd. S. efter nærværende Kours), som for største Deelen blev milde Stiftelser til Deel. Endvidere indeholder Skriftet en Undersøgelse om Danmark er tilstrækkelig forsynet med Sygehuse, og om disse ere saaledes som de bør være? af Kammerjunker O.J. Rawert, som grunder sin Dom paa egne Reiselagttagelser, anstillede i Aarene 1819 og 20. Præstøe Amts Sygehuus udenfor Nestved fandt Forf. saa ordentligt, at han anbefaler det som et Mønster for deslige Jndretninger.
Odense Adresse-Contoirs Efterretninger, 1822-04-02
J Odense, vedbliver han, er Hospitalet eller det Sted, hvor Fattiglemmerne ligge, taaleligt, og Værelserne i Sygehuset høie og rummelige, ordentlige og med frisk Luft, undtagen der, hvor de Veneriske ligge; her saae det skrækkeligt ud. Allerede paa Trappen mødte Forf. en saare ubehagelig Stank, og en endnu værre i Sygeværelset. Sygehuset mangler en Badeindretning. For de Vanvittige ere, adskilte fra Hospitalet og Sygehuset, to Bygninger, den ene med 15 og den anden med 16 Kamre. J de sidste indspærres de meest Rasende. Gulvene vare, paa eet nær, belagte med Muursteen, og havde et Fald til Ydermuren, hvori et Afløb for Ureenlighederne. Det var ikke Svine stierne i Tydskland uligt. Lænker og Tvangstrøier hang paa Gangene. Den Gaard, hvori de Vanvittige spadsere her, har saa lav en Muur til Gaden, at de kunne krybe over den. Om Amtsygehuset i Horsens hedder det blandt andet, at der undertiden maa ligge to i en Seng, og at der kun havdes eet Haandklæde i hele Sygehuset.
Odense Adresse-Contoirs Efterretninger, 1822-04-02
Aarhuus har et Hospital, hvormed er forenet en Daarekiste, som Forf. ikke har seet skrækkeligere. En fordums Degn havde paa dette Sted tilbragt 22 Aar. Sygehuset. sammesteds udmærker sig ved sin Slethed; een Gang om Maaneden kommer Reent paa Sengene. Hospitalet ved St. Catharine Kirke i Ribe har tillige en Daarekiste, hvor de Syge ligge i Kielderen, halv under Jorden, og komme aldrig ud af deres Kamre. Derimod regner Forf. Øresunds Sygehuus blandt de bedste i Danmark, men klager over, at de Vanvittige i den derværende Daarekiste, ligesom de fleste andre Steder, ikke gives Varme om Vinteren. Hvad Bidstrup Gaards Sygehuus angaaer, da forsikrer han, paa sin Reise igjennem Europa ikke at have seet noget, som overgik dette i Reenlighed, Orden og Ventilation. Jøvrigt mangler Danmark legaliter 19 til 23 Sygehuse, og der er Amter, hvori aldeles intet findes. - Endelig indeholder Skriftet: "Om St. Hans Hospital og Claudi Rossets Stiftelse paa Bidstrupgaard, hvis hele Kapital i Slutningen af 1820 udgjorde 605,634 Rbd. 73 s. Sølv. og 375 Rbd. Sedl., og Pietas Rioncusis eller Samlinger og offentlige Stiftelser og Legater i Fyen.
Odense Adresse-Contoirs Efterretninger, 1822-04-02
Tildragelser. Orkanstormen den 11 Marts var, som paa flere Steder i Danmark, i Kjøbstaden Stege paa Møen ledsaget med Lynild og Hagel. - En Lynstraale, traf Kirken, som ligger omtrent midt i Byen, Kl. 10 Formiddag; men Man troede ikke den tændte, først og Eftermiddagen Kl. 4 bemærkede den paa Kirkegaarden boende Amtsprovst Krog Røg af Taarnet, som var Aarsag til Kirkens og Byens Frelse i den gruelige Storm; thi det fandtes nu, at Lynet langsomt havde tændt de svære Taarn bjelker, og Man fik det slukt inden Natten kom paa Efter et Rygte i den cimbriske Merkur, skal Posten fra Skive til Viborg være bleven anholdt af en ridende Person, hvilket ønskes af Vedkommende enten stadfæstet eller til Reisendes Beroligelse gjendrevet, hvis det ikke skulde forholde sig saaledes.
Odense Adresse-Contoirs Efterretninger, 1822-04-02
Ogsaa paa Kronborg Amt har Orkanen anrettet megen Ødelæggelse. Hele Længder ere nedblæste, som f. Ex. paa Nivaae Havnegaard, og i Horserød Indhegning er blæst saa mange Træer om, at Man har anslaaet dem til 600 puBlandinger. Til Kjøbenhavn er ankommen Søstrene, Andrette og Louise Borgmann fra Stokholm, som i Løverdags vilde give en stor Vokal- og Jnstrumental=Koncert, paa det Kongel. Theater. Den Første spiller en Violin, koncert af Louis Maurer og begge Søstre Koncertante for 2 Violiner af Du Puy.
Odense Adresse-Contoirs Efterretninger, 1822-04-02
J Statsvennen læses atter nogle udførlige og høist grundige Betragtninger imod Forslaget til Hovedpostroutens Forlæggelse over Lolland til Holsteen, fremsatte af en Embedsmand ved Postvæsenet, som især tager Hensyn til de mange foldige Indretninger, der lette Postgangen paa den sædvanlige Vei, hvilke deels vanskelig, deels slet ikke kunde tilveiebringes paa den foreslagne. Saadanne ere de trende Telegraser ved Nyborg, Korsøer og paa Sprogøe, ligeledes de trende Fyhrindretninger for store Belt paa samme, tre Steder, og de trende i Assens, Aarøesund og paa Bogøe for lille Belt. Forf. viser fremdeles, at Fremsætteren af hiint Forslag i Henseende til Brevposten har forregnet sig næsten 4 Miil, da denne sædvanlig gaaer over Assens og ikke over Middelfart, ligesom og, at den mulige Vinding af 8 til 11 Timer (thi høiere kunde det, efter den lollandske Brevposts Gang at dømme, ikke blive) desuden ikke vilde være til stor Fordeel for de Handlende i Hovedstaden, da Posten alligevel næsten altid indtræffer saa betimelig dertil, at de til rette Tid kunne afgjøre de Børsaffærer, der maatte blive en Følge af den modtagne Korrespondence, ikke at tale om, at naar Vind og Veir lagde Posten Hindringer iveien mellem Heiligenhaffen og Rødbye, kunde disse blive af en langt farligere Art, især for Pakkeposten, end der kan møde over Belterne, paa hvilken Route Mani al Fald kan tage sin Tilflugt til Biveien over Middelfart.
Odense Adresse-Contoirs Efterretninger, 1822-04-02
J Onsdags fandt den Forestilling Sted paa det Kongel. Theater, som i de senere Aar er givet aarlig til Jndtægt for Jnstitutet til de Blindes Dannelse; men Man maa beklage, at Jndtægten kun var ubetydelig, da Huset ei engang var halv fuldt.
Odense Adresse-Contoirs Efterretninger, 1822-04-02
Odense. Jgaar debuterede April som sig tilkommer, om Formiddagen med Soelskin og om Eftermiddagen med Sneefog, det stærkeste, Vi endnu i den forløbne Vinter have havt. Allerede Natten imellem Løverdag og Søndag var Vinden gaaet til Nord, hvorfra atter havdes en orkanagtig Storm. Afvigte Nat har det frosset stærkt, og Sneen ligger endnu i Dag paa Tagene, som ikke vende mod Soel siden.
Odense Adresse-Contoirs Efterretninger, 1822-04-02
Befordringer og Afgang. Under Landmilitair-Etaten: Den 3 Febr. er Generalauditeur A. W. F. Bornemann, Ridder og Dannebrogsmand, som allernaadigst er udnævnt til Justitiarius i Høieste ret, afgaaet fra sine hidtil havte Embeder som Generalauditeur, ved Landmilitair=Etaten og Deputeret i det Kongelige General kommissariats Kollegio; Deputeret i det danske Kancellie, Af Aagesen, udnævnt til Generalauditeur ved Landmilitairetaten og indtraadt tillige som Deputeret i det Kongelige General kommissariats=Kollegio.
Odense Adresse-Contoirs Efterretninger, 1822-04-02
Vatancer. Under det danske Kancellie: Bringstrup og Sigridsted Sognekald i Sjælland, 240 Rbd. - Jyllinge og Gundsøemagle Sognekald i Sjælland, 400 Rbd.
Odense Adresse-Contoirs Efterretninger, 1822-04-02
Dødsfald. Forhenv. Stifts-Landinspektør C. C. v. Stocksleth, 75 Aar; grue Falch, fød Suhr, Klasselotterie=Kollektør Fr. Bremer, 74 Aar; Klosterfrøken A. v. Dertzen; Bogholder Riissing; Alle i Kjøbenhavn. -
Odense Adresse-Contoirs Efterretninger, 1822-04-02
Kancellieraad og Borgmester Fr. Wendt i Rendsborg, 78 Aar. Student C. Magnus i Segeberg, 22 Aar. Postmester G. A. de Fine i Nordtoft, 46 Aar. Sognepræst C. C. Fischer til Bringstrup og Sigersted. Amtsprovstinde Velleius, fød Beck, 46 Aar, i Ribe, Frue B. C. S. Gier, fød Leierhoff, i Stiftsbjergbye, 59 Aar. Sognepræst for Vinding, Bryrup og Vrads Menigheder, L. Meyer, 7 Aar. Forhenv. Sognepræst C. Rosendahl i Foulum Præstegaard. Kaptain v. Engel i Glückstadt.
Odense Adresse-Contoirs Efterretninger, 1822-04-02
4dertissements.
Odense Adresse-Contoirs Efterretninger, 1822-04-02
Fra Pressen i Randers er udkommet: Nyttige Breve for Menigmand. Af Forfatteren til phistorisk geographisk Læsebog for Landsbyeskolernet. Bogen faaes her paa Adressekontoiret for 4 Mk. indbunden.
Odense Adresse-Contoirs Efterretninger, 1822-04-02
Paa Adressekontoiret faaes: Penia for 1821, eller Blade for Skole, Jndustrie Medicinal- og Forsørgelsesvæsen af Statsraad Thaarup og Professor Wendt. 7 Mk. 8 s. heftet. Midlothians Hjerte eller Fængslet i Edinburgh. En Fortælling af Walter Scott. Oversat fra Engelsk ved C. J. Boje. 4de Deel. 10 Mk. heftet. De øvrige 3 Dele faaes for 29 Mk. heftede. Røde Robin. Fortælling af samme Forfatter, 2 Deele. 4 Rbd. heftet. Billedet. Sørgespil af Ernst v. Houwald, metrisk oversat af Sylvester Hertz. 9 Mk. heftet.
Odense Adresse-Contoirs Efterretninger, 1822-04-02
Nyeste Hamborger Brodeermønstre for 1822.
Odense Adresse-Contoirs Efterretninger, 1822-04-02
Fortrinlige gode gamle Hollænderoste bekommes i Partier og hele Oste for 6 s. Tegn pr. Pd. hos N. Møller.
Odense Adresse-Contoirs Efterretninger, 1822-04-02
J Overeenstemmelse med et mellem Undertegnede ved Odense Politiret indgaaet Forlig, erklærer jeg, Jeppe Jacobsen, herved: At jeg aldeles intet veed, der kan komme Vævermester Jocum Christopher With til Fornærmelse paa Ære, gode, Navn og Rygte, og ligeledes erklærer jeg, Væver With, intet at vide, som paa nogen Maade kan fornærme Jeppe Jacobsens afdøde Kones Ære. Odense den 1 April 1822. Jocum Christopher With. Jeppe Jacobsen, Vævermester. Blegmand.
Odense Adresse-Contoirs Efterretninger, 1822-04-02
Godt reent Hørfrøe til Sæd bekommes hos N. Møller.